Document ID: 31986R3819

*****
ΚΑΝΟΝΙΣΜΟΣ (ΕΟΚ) αριθ. 3819/86 ΤΗΣ ΕΠΙΤΡΟΠΗΣ
της 15ης Δεκεμβρίου 1986
που τροποποιεί τους κανονισμούς (ΕΟΚ) αριθ. 2213/76 και (ΕΟΚ) αριθ. 2315/76 σχετικά με την πώληση αποκορυφωμένου γάλακτος σε σκόνη από δημόσιο απόθεμα και βουτύρου από δημόσιο απόθεμα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως τα άρθρα 6 παράγραφος 7 και 7 παράγραφος 5,
Εκτιμώντας:
ότι ο κανονισμός (ΕΟΚ) αριθ. 2213/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 820/86 (4), προβλέπει ότι το αποκορυφωμένο γάλα σε σκόνη που διατίθεται προς πώληση πρέπει να έχει αποθεματοποιηθεί από τον οργανισμό παρεμβάσεως πριν από την 1η Ιανουαρίου 1985·
ότι ο κανονισμός (ΕΟΚ) αριθ. 2315/76 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 819/86 (6), προβλέπει ότι το προϊόν που διατίθεται προς πώληση πρέπει να έχει αποθεματοποιηθεί από τον οργανισμό παρεμβάσεως πριν από την 1η Ιουνίου 1985·
ότι, λαμβάνοντας υπόψη την κατάσταση της αγοράς και την κατάσταση των αποθεμάτων του αποκορυφωμένου γάλακτος σε σκόνη και του βουτύρου, θα πρέπει, αφενός μεν, να αντικατασταθούν οι ημερομηνίες της 1ης Ιανουαρίου 1985 και της 1ης Ιουνίου 1985 από εκείνη της 15ης Απριλίου 1986 και, αφετέρου, να μειωθεί η τιμή πωλήσεως των προϊόντων αυτών και οι εγγυήσεις που προβλέπονται στο άρθρο 2 των κανονισμών (ΕΟΚ) αριθ. 2213/76 και (ΕΟΚ) αριθ. 2315/76·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2213/76 τροποποιείται ως εξής:
1. Στο άρθρο 1, η ημερομηνία της «1ης Ιανουαρίου 1985» αντικαθίσταται από την ημερομηνία «15 Απριλίου 1986».
2. Στο άρθρο 2:
- παράγραφος 1, οι όροι «3 ECU» αντικαθίστανται από τους όρους «1 ECU»,
- παράγραφος 2, οι όροι «3 ECU» αντικαθίστανται από τους όρους «1 ECU».
Άρθρο 2
Ο κανονισμός (ΕΟΚ) αριθ. 2315/76 τροποποιείται ως εξής:
1. Στο άρθρο 1, η ημερομηνία της «1ης Ιουνίου 1985» αντικαθίσταται από την ημερομηνία της «15ης Απριλίου 1986».
2. Στο άρθρο 2:
- παράγραφος 1, οι όροι «2,5 λογιστικές μονάδες» αντικαθίστανται από τους όρους «1 ECU»,
- παράγραφος 2, οι όροι «4 λογιστικές μονάδες» αντικαθίστανται από τους όρους «1 ECU».
Άρθρο 3
Ο παρών κανονισμός αρχίζει να ισχύει την επόμενη ημέρα από την δημοσίευσή του στην Επίσημη Εφημείδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Δεκεμβρίου 1986.

Labels: 3
2
17